**Ministru kabineta noteikumu projekta „Grozījums Ministru kabineta**

**2012.gada 10.janvāra noteikumos Nr.37 „Noteikumi par pasažieru starptautiskajiem pārvadājumiem ar autobusiem, to organizēšanas, veikšanas, maršrutu atklāšanas, grozīšanas un slēgšanas kārtību”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Eiropas Parlamenta un Padomes 2011.gada 16.februāra Regula (EK) Nr. [181/2011](http://eur-lex.europa.eu/eli/reg/2011/181?locale=LV) par autobusu pasažieru tiesībām un par grozījumiem Regulā (EK) Nr.[2006/2004](http://eur-lex.europa.eu/eli/reg/2004/2006?locale=LV) (turpmāk – regula Nr.[181/2011](http://eur-lex.europa.eu/eli/reg/2011/181?locale=LV)). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai Eiropas Savienības līmenī ieviestu un nodrošinātu vienotu autobusu pasažieru minimālo tiesību apjomu, 2011.gada 16.februārī tika pieņemta regula Nr.181/2011, kura jāpiemēro no 2013.gada 1.marta. Regulas Nr.181/2011 mērķis ir visās dalībvalstīs autobusu pasažieriem nodrošināt līdzvērtīgu aizsardzības un palīdzības līmeni, pievēršot īpašu uzmanību personām ar invaliditāti un personām ar ierobežotām pārvietošanās spējām. Saskaņā ar regulas Nr.181/2011 2.panta 5.punkta nosacījumiem dalībvalsts var pārredzami un nediskriminējoši piešķirt atbrīvojumu no šīs regulas piemērošanas konkrētiem regulāriem pārvadājumiem, ja būtiska šo pakalpojumu daļa, tostarp vismaz viena paredzētā pietura, neatrodas Eiropas Savienībā. Šādu atbrīvojumu var piešķirt no šīs regulas piemērošanas dienas, ilgākais, uz četriem gadiem, un to var atjaunot vienu reizi.Ministru kabineta 2012.gada 10.janvāra noteikumu Nr.37 „Noteikumi par pasažieru starptautiskajiem pārvadājumiem ar autobusiem, to organizēšanas, veikšanas, maršrutu atklāšanas, grozīšanas un slēgšanas kārtību” 4.punktā ir paredzēts atbrīvojums no regulas Nr.181/2011 piemērošanas atbilstoši 2.panta 5.punktam līdz 2017.gada 1.martam.Lai regulā Nr.[181/2011](http://eur-lex.europa.eu/eli/reg/2011/181?locale=LV) ietvertās prasības attiecinātu uz pasažieru pārvadājumiem maršrutos uz trešajām valstīm, nepieciešams izstrādāt vai veikt grozījumus starptautiskajos normatīvajos aktos, kas nosaka regulāro maršrutu ar autobusiem atklāšanas un funkcionēšanas kārtību. Pašlaik apspriešanas stadijā ir Eiropas Komisijas sagatavotais projekts, kas paredz [Nolīguma par pasažieru neregulārajiem starptautiskajiem pārvadājumiem ar autobusiem (INTERBUS)](http://likumi.lv/doc.php?id=60728) darbības sfēras paplašināšanu, attiecinot to arī uz starptautiskiem regulāriem pasažieru pārvadājumiem ar autobusiem uz valstīm, kas nav ES dalībvalstis, un ietverot arī autobusu pasažieru tiesības. Savukārt ar valstīm, kuras nav INTERBUS dalībvalstis, plānots saskaņot autobusu pasažieru tiesību prasības divpusējo starpvaldību nolīgumu ietvaros. Ņemot vērā, ka normatīvo aktu bāze ar trešajām valstīm saistībā ar pasažieru tiesībām ir izstrādes stadijā un ka tas ir laikietilpīgs process, un atsevišķas trešās valstis projektu saskaņošanas procesā ir izteikušas priekšlikumus par pārejas perioda nepieciešamību, ievērojot, ka autobusu pasažieru tiesību prasību ieviešana ir resursietilpīga, nepieciešams regulas Nr.181/2011 2.panta 5.punktā paredzēto piemērošanas atbrīvojumu pasažieru starptautisko regulāro pārvadājumu maršrutos, kur kāda no pieturvietām atrodas ārpus Eiropas Savienības teritorijas, pagarināt vēl par četriem gadiem – līdz 2021.gada 1.martam. |
| 3. | Projekta izstrādē iesaistītās institūcijas | VSIA „Autotransporta direkcija”, Satiksmes ministrija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Komersanti, kas veic starptautiskos pasažieru komercpārvadājumus ar autotransportu uz trešajām valstīm. 2016.gada 1.augustā bija 402 pārvadātāji, kuriem ir spēkā esoša Kopienas atļauja starptautiskajiem pasažieru komercpārvadājumiem ar autotransportu un kuru rīcībā bija 881 autobuss starptautisko autopārvadājumu veikšanai. 2016.gada 1.augustā pasažieru pārvadājumus ar autobusiem 32 starptautiskajos regulārajos maršrutos uz trešajām valstīm veica 12 Latvijā reģistrēti pārvadātāji.  |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes 2011.gada 16.februāra Regula (EK) Nr. [181/2011](http://eur-lex.europa.eu/eli/reg/2011/181?locale=LV) par autobusu pasažieru tiesībām un par grozījumiem Regulā (EK) Nr.[2006/2004](http://eur-lex.europa.eu/eli/reg/2004/2006?locale=LV). |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav. |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes 2011.gada 16.februāra Regula (EK) Nr. 181/2011 par autobusu pasažieru tiesībām un par grozījumiem Regulā (EK) Nr.2006/2004. (publicēta “Eiropas Savienības Oficiālajā Vēstnesī” OV L 55, 28.2.2011.). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas 2.panta 5.punkts | Viss noteikumu projekta „Grozījums Ministru kabineta2012.gada 10.janvāra noteikumos Nr.37 „Noteikumi par pasažieru starptautiskajiem pārvadājumiem ar autobusiem, to organizēšanas, veikšanas, maršrutu atklāšanas, grozīšanas un slēgšanas kārtību”” | Tiesību norma ieviesta pilnībā | Projekts stingrākas prasības neparedz |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Saskaņā ar regulas Nr.181/2011 2.panta 5.punkta nosacījumiem tiek izmantota dalībvalsts iespēja pārredzami un nediskriminējoši atjaunot piešķirto atbrīvojumu no šīs regulas piemērošanas uz četriem gadiem – līdz 2021.gada 1.martam pasažieru starptautisko regulāro pārvadājumu maršrutos, kur kāda no pieturvietām atrodas ārpus Eiropas Savienības teritorijas.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Dalībvalsts informē Komisiju par dažādiem pakalpojumu veidiem, kuriem piešķirts atbrīvojums saskaņā ar regulas Nr.181/2011 2.panta 5.punktu. |
| Cita informācija | Nav |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta izstrādes procesā 26.08.2016. tika ievietots Satiksmes ministrijas tīmekļa vietnē.  |
| 2. | Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tika dota iespēja rakstiski sniegt viedokli par noteikumu projektu tā izstrādes stadijā.Noteikumu projekts izskatīts 2016.gada 3.augusta Pasažieru starptautisko pārvadājumu konsultatīvās padomes sēdē, piedaloties biedrībai „Autopārvadātāju Asociācija „Latvijas auto”” un biedrībai „Latvijas Pasažieru pārvadātāju asociācija”. |
| 3. | Sabiedrības līdzdalības rezultāti | Iebildumi un priekšlikumi netika saņemti.  |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSIA „Autotransporta direkcija”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Anotācijas III un IV sadaļa – projekts šīs jomas neskar.

### Satiksmes ministrs U.Augulis

### Vīza: Valsts sekretārs K.Ozoliņš

###

28.10.2016 15:30

1115

S.Tanne, 67686480,

sandra.tanne@atd.lv

I.Gromule, 67686458

indra.gromule@atd.lv

D.Ziemele-Adricka, 67028036

dana.ziemele-adricka@sam.gov.lv